CELEX: 62006CA0444
Language: sk
Date: 2008-04-03 00:00:00
Title: Vec C-444/06: Rozsudok Súdneho dvora (druhá komora) z  3. apríla 2008 – Komisia Európskych spoločenstiev/Španielske kráľovstvo (Nesplnenie povinnosti členským štátom — Smernica 89/665/EHS — Verejné zmluvy na dodanie tovaru a zhotovenie prác — Postupy preskúmavania v rámci verejného obstarávania)

24.5.2008   
            
            
               SK
            
            
               Úradný vestník Európskej únie
            
            
               C 128/12
            
         Rozsudok Súdneho dvora (druhá komora) z 3. apríla 2008 – Komisia Európskych spoločenstiev/Španielske kráľovstvo
   (Vec C-444/06) (1)
   
   (Nesplnenie povinnosti členským štátom - Smernica 89/665/EHS - Verejné zmluvy na dodanie tovaru a zhotovenie prác - Postupy preskúmavania v rámci verejného obstarávania)
   (2008/C 128/18)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: X. Lewis, splnomocnený zástupca, za právnej pomoci C. Fernandez Vicién a I. Moreno-Tapia Rivas, abogados)
   
      Žalovaný: Španielske kráľovstvo (v zastúpení: F. Díez Moreno, splnomocnený zástupca)
   Predmet veci
   Nesplnenie povinnosti členským štátom – Porušenie článku 2 ods. 1 písm. a) a b) smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246) – Vnútroštátna právna úprava, ktorá nie je v súlade so smernicou
   Výrok rozsudku
   
               1.
            
            
               Španielske kráľovstvo si tým, že nestanovilo povinnú lehotu, v ktorej má obstarávateľ oznámiť rozhodnutie o zadaní zákazky všetkým uchádzačom a tým, že nestanovilo povinnú čakaciu dobu medzi zadaním zákazky a uzavretím zmluvy, nesplnilo povinnosti, ktoré mu vyplývajú z článku 2 ods. 1 písm. a) a b) smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej a doplnenej smernicou Rady 92/50/EHS z 18. júna 1992.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Španielske kráľovstvo je povinné nahradiť dve tretiny všetkých trov konania. Komisia Európskych spoločenstiev je povinná nahradiť zostávajúcu tretinu trov konania.
            
         
      (1)  Ú. v. EÚ C 326, 30.12.2006.